b'\n_START_ARTICLE_\n3 komando brigada\n_START_SECTION_\nZgodovina\n_START_PARAGRAPH_\n3 komando brigada je bila ustanovljena med drugo svetovno vojno kot 3rd Special Service Brigade. Komandosi so bili uporabljani, da so opravljali nenadne napade na ozemlje okupirane Evrope. Ve\xc4\x8dina teh napadov je bila majhnih, toda nekateri so bili ve\xc4\x8dji, kot npr. leta 1942 napad na Dieppe in operacija Ko\xc4\x8dija (napad na St. Nazaire)._NEWLINE_Ob koncu vojne se je Britanska kopenska vojska odlo\xc4\x8dila prenehati uporabljati vojake kot komandose, tako da so Kraljevi marinsi prevzeli to dejavnost. 3 komando brigada je bila tako najve\xc4\x8dkrat uporabljena v oboro\xc5\xbeenih konfliktih v ve\xc4\x8d kot 25 letih, pri \xc4\x8demer so jo uporabljali kot strate\xc5\xa1ko rezervo za Daljni vzhod in Sredozemlje. Najbolj znana operacija v tem \xc4\x8dasu je bila sue\xc5\xa1ka kriza, kjer je sodelovala v amfibicijskem napadu na egip\xc4\x8danske cilje. Med operacijo Mu\xc5\xa1keter so brigadne enote izvedle prvi helikopterski desant v voja\xc5\xa1ki zgodovini._NEWLINE_Leta 1971 so se britanske oboro\xc5\xbeene sile umaknile iz Daljnega vzhoda in Perzijskega zaliva. Brigada se je vrnila v Zdru\xc5\xbeeno kraljestvo z ostalimi enotami. Prestavljena je bila v Stonehouse Barracks v Plymouthu, kjer je name\xc5\xa1\xc4\x8dena \xc5\xa1e danes._NEWLINE_Brigadna naslednja ve\xc4\x8dja operacija je bila leta 1982 med falklandsko vojno, ko je predstavljala eno od dveh glavnih britanskih kopenskih formacij, ko je sodeloval pri ponovni osvojitvi Falklandskih otokov. V \xc4\x8dasu zalivske vojne je bila divizija name\xc5\xa1\xc4\x8dena v severnem Iraku v nebojni dol\xc5\xbenosti, kjer je bila name\xc5\xa1\xc4\x8dena kot podporna sila za Kurde, ki so do tedaj trpeli pod ira\xc5\xa1kim re\xc5\xbeimom._NEWLINE_V zadnjem \xc4\x8dasu je brigada v dve\xc4\x8d ve\xc4\x8djih operacijah - operaciji Veritas v Afganistanu leta 2002 in operaciji Telic med invazijo na Irak leta 2003. V Afganistanu ni pri\xc5\xa1lo do nobenega sovra\xc5\xbenega stika, toda v Iraku je bila vpletena v ve\xc4\x8d te\xc5\xbekih bojih v za\xc4\x8detni fazi kampanje; takrat je brigada izvedla svoj prvi amfibicijski napad po ve\xc4\x8d kot 20 letih. Obe operaciji sta bili uspe\xc5\xa1ni in brigada je dokazala, da je \xc5\xa1e zmeraj pripravljena in sposobna izvesti te\xc5\xbeke naloge ter da upravi\xc4\x8deno sodi med britanske specialne sile.'